ai4bharat/Pralekha huggingface dataset:
صحت اور خاندانی بہبود کی وزارت
نیشنل ہیلتھ اتھارٹی نے آیوشمان بھارت ڈیجیٹل مشن کے تحت صحت کے ریکارڈ کا انتظام کرنے کے لیے اصلاح شدہ اے بی ایچ اے موبائل ایپلیکیشن کا اعلان کیا
اصلاح شدہ آیوشمان بھارت ہیلتھ اکاؤنٹ  موبائل ایپلیکیشن بہتر استعمال کے لیے اضافی خصوصیات اور ایک نیا یوزر انٹرفیس  پیش کرتا ہے
نیشنل ہیلتھ اتھارٹی نے آیوشمان بھارت ڈیجیٹل مشن کی اپنی انتہائی اہم اسکیم کے تحت ایک نئے سرے سے تیار کردہ آیوشمان بھارت ہیلتھ اکاؤنٹ  موبائل ایپلیکیشن کے آغاز کا اعلان کیا۔ اے بی ایچ اے ایپ، جسے پہلے این ڈی ایچ ایم ہیلتھ ریکارڈز ایپ کے نام سے جانا جاتا تھا، گوگل پلے اسٹور سے ڈاؤن لوڈ کے لیے دستیاب ہے اور اس کے پہلے ہی 4 لاکھ سے زیادہ ڈاؤن لوڈ ہو چکے ہیں۔ اے بی ایچ اے ایپ کے اپ ڈیٹ شدہ ورژن میں نیا یوزر انٹرفیس  اور اضافی خصوصیات ہیں جو استعمال کرنے والے افراد کو کسی بھی وقت اور کہیں بھی اپنے صحت کے ریکارڈ تک رسائی حاصل کرنے میں مددگار ثابت ہوتے ہیں۔ اے بی ایچ اے ایپ کے موجودہ صارفین بھی اپنے پچھلے ایپ ورژن کو تازہ ترین ورژن میں اپ ڈیٹ کر سکتے ہیں۔
اے بی ایچ اے موبائل ایپلیکیشن ایک فرد کو اے بی ایچ اے ایڈریس  بنانے کے قابل بناتی ہے، یاد رکھنے میں آسان صارف نام جسے 14 ہندسوں کے عارضی طور پر تیار کردہ اے بی ایچ اے نمبر کے ساتھ منسلک کیا جا سکتا ہے۔ موبائل ایپلیکیشن صارفین کو اے بی ڈی ایم کے مطابق صحت کی سہولت پر بنائے گئے اپنے ہیلتھ ریکارڈ کو لنک کرنے اور اپنے اسمارٹ فونز میں دیکھنے کے قابل بناتی ہے۔ یہ ایپلیکیشن اے بی ڈی ایم کے تحت کام کرنے والے ہیلتھ لاکرز میں جسمانی صحت کے ریکارڈ کو خود اپ لوڈ کرنے کے ساتھ ساتھ اے بی ڈی ایم نیٹ ورک کے ذریعے کسی فرد کی رضامندی کے بعد ڈیجیٹل ہیلتھ ریکارڈز جیسے کہ تشخیصی رپورٹس، نسخے، کو ون ویکسینیشن سرٹیفکیٹ وغیرہ کے اشتراک کی بھی اجازت دیتی ہے۔
اس کے علاوہ، اے بی ایچ اے موبائل ایپلیکیشن میں اے بی ایچ اے ایڈریس کے ساتھ پروفائل میں ترمیم، اے بی ایچ اے نمبر  کو لنک اور غیر لنک کرنے جیسی نئی خصوصیات بھی شامل ہیں۔ دیگر افعال جیسے چہرے کی تصدیق/ فنگر پرنٹ/ بائیو میٹرک کے ذریعے لاگ ان اور ایکسپریس رجسٹریشن کے لیے اے بی ڈی ایم کے تحت کام کرنے والی سہولت کے کاؤنٹر پر کیو آر کوڈ اسکین کرنے کی اہلیت بھی جلد ہی جاری کی جائے گی۔
اے بی ایچ اے موبائل ایپ کی وضاحت کرتے ہوئے، ڈاکٹر۔ آر ایس شرما، سی ای او، نیشنل ہیلتھ اتھارٹی نے کہا:‘‘ اے بی ایچ اے ایپ شہریوں کو ان کے طولانی صحت کے ریکارڈ ترتیب دینے میں مدد فراہم کرنے میں کافی کار آمد ثابت ہوگی۔ مریض اپنے اے بی ایچ اے ایڈریس کی مدد سے محض چند سیکنڈ میں اپنے ہیلتھ ریکارڈ تک رسائی حاصل کر سکتے ہیں جو انہیں کئی طریقوں سے بااختیار بنائے گا۔ یہ انہیں ایک پلیٹ فارم پر اپنی صحت کی تاریخ کو محفوظ کرنے اور کسی بھی وقت اور کہیں بھی اپنے صحت کے ریکارڈ تک رسائی یا اشتراک کرنے کے قابل بنائے گا اور انہیں ان کے کھوجانے کا بھی کوئی خدشہ لاحق نہیں رہے گا۔ اعداد وشمار کے تبادلے کی یہ ڈیجیٹلائزیشن علاج و معالجہ میں بہتر فیصلہ سازی اور دیکھ بھال کے تسلسل کو یقینی بنائے گی۔’’
آیوشمان بھارت ہیلتھ اکاؤنٹ موبائل ایپ  کو گوگل پلے اسٹور سے ڈاؤن لوڈ کیا جا سکتا ہے یا اس لنک پر کلک کر کے: https://play.google.com/store/apps/details?id=in.ndhm.phr . اے بی ایچ اے موبائل ایپ کا آئی او ایس ورژن جلد ہی لانچ کیا جائے گا۔
اے بی ڈی ایم کے بارے میں مزید معلومات یہاں دستیاب ہے: https://abdm.gov.in/
خواتین اور بچوں کی ترقیات کی وزارت
آنگن واڑی کارکنوں کی تربیت کے لیے اٹھائے گئے قدم
خواتین اور بچوں کی ترقیات کی وزیر، محترمہ اسمرتی ایرانی نے آج راجیہ سبھا میں ایک سوال کے تحریری جواب میں بتایا کہ:
آنگن واڑی کارکنوں اور پہلی قطار کے دیگر عملہ کی صلاحیت سازی پوشن ابھیان کی بنیادی سرگرمیوں میں سے ایک ہے۔ دسمبر، 2020 تک تقریباً 10.22 لاکھ آئی سی ڈی ایس عملہ کو تربیت دی جا چکی ہے۔ صلاحیت سازی کا کام ڈیجیٹل پلیٹ فارم کے ذریعے بھی کیا جاتا ہے، جہاں پر پہلی قطار کے اہلکار خود سے سیکھ سکتے ہیں۔ دسمبر، 2020 تک کل 6.61 لاکھ زمینی کارکنوں کو ڈیجیٹل پلیٹ فارم سے ٹریننگ دی جا چکی ہے۔
ماحولیات، جنگلات اور موسمیاتی تبدیلی کی وزارت
جناب بھوپیندر یادو نے 9 - 11 فروری کو بنگلورو میں منعقد ہونے والی ماحولیات اور آب و ہوا کی پائیداری کے ورکنگ گروپ کی پہلی میٹنگ کے بارے میں میڈیا کو معلومات دیں
ماحولیات، جنگلات اور موسمیاتی تبدیلی کے مرکزی وزیر جناب بھوپیندر یادو نے آج 9 -11 فروری 2023 کو بنگلورو میں ہونے والی ماحولیات اور موسمیاتی پائیداری سے متعلق ورکنگ گروپ کی پہلی میٹنگ کے بارے میں میڈیا کو بریفنگ دی۔ انہوں نے کہا کہ ہندوستان کی جی 20 صدارت کا مقصد ایک ماحولیاتی تبدیلیوں سے نمٹنے اور پائیدار ترقی کو آگے بڑھانے کے لیے مربوط ،جامع اور اتفاق رائے پر مبنی نقطہ نظر متعارف کرانا ہے ۔ جناب یادو نے یہ بھی کہا کہ ہندوستان جی 20 کے لیے ماحولیات کے لیے ’لائف ‘ طرززندگی اور لچکدار ترقی کے نمونے کو فروغ دے گا۔
جی 20 کی ہندوستانی صدارت کے تحت، ماحولیات اور موسمیاتی استحکام سے متعلق ورکنگ گروپ  کی میٹنگ 9-11 فروری 2023 کو بنگلورو میں منعقد ہوگی۔ ماحولیات، جنگلات اور موسمیاتی تبدیلی کی وزارت کی میزبانی میں، کانفرنس کی صدارت محترمہ لینا نندن، سکریٹری، ماحولیات، جنگلات اور موسمیاتی تبدیلی کی وزارت، کریں گی۔
موسمیاتی تبدیلی کے چیلنجوں سے نمٹنے کے لیے مربوط، جامع اور اتفاق رائے پر مبنی نقطہ نظر کو اپنانے کے مقصد کے ساتھ، جی 20 ممالک کے متعدد مندوبین کے ساتھ ساتھ بین الاقوامی تنظیموں کے نمائندے بھی اس اجلاس میں شرکت کریں گے۔
ترجیحی طور پر، ورکنگ گروپ کی اس میٹنگ میں مندرجہ ذیل چیزوں پر توجہ مرکوز کی جائے گی :
- زمین کے بنجرہونے کو روکنا، ماحولیاتی نظام کی بحالی کی رفتار کو تیز کرنا، اور حیاتیاتی تنوع کی افزودگی
- ایک پائیدار اور موسمیاتی اثرات سے محفوظ نیلگوں معیشت کو فروغ دینا
- وسائل کی کارکردگی اور مدوّر معیشت کی حوصلہ افزائی کرنا
’لائف ‘ تینوں ترجیحات میں ایک اہم اور غیرمعمولی تھیم ہے۔ ای سی ایس ڈبلیو جی کی پہلی میٹنگ کی منصوبہ بندی تین دنوں میں کی گئی ہے جس میں کرناٹک ریاست کے بنگلورو میں ماحولیاتی نظام کی بحالی اور حیاتیاتی تنوع کی افزودگی کے طور طریقوں کا مشاہدہ کرنے کے لیے ایک ضمنی تقریب بھی شامل ہے۔ اس کے بعد ہونے والی میٹنگیں گاندھی نگر، ممبئی اور چنئی میں منعقد ہوں گی۔
کوئلے کی وزارت
ملک میں کوئلے کی پیداوار
نئی دہلی۔ 15 مارچ گذشتہ پانچ سالوں اور سال رواں کے دوران ملک میں کوئلے کی پیداوار کی تفصیلات ذیل میں دی گئی ہیں:
|
|
سال
|
|
حقیقی پیداوار 
|
|
2015-16
|
|
639.230
|
|
2016-17
|
|
657.868
|
|
2017-18
|
|
675.400
|
|
2018-19
|
|
728.718
|
|
2019-20 
|
|
730.873
|
|
2020-21 
|
|
620.10021-2020 فروری 2021 تک پیداوار
پچھلے تین سالوں کے دوران اورسال 2020کے دسمبر تک ہندوستان میں کوئلے کی درآمدات حسب ذیل ہیں:
|
|
سال
|
|
کوئلہ کی مجموعی پیداوار 
|
|
2017-18
|
|
208.249
|
|
2018-19
|
|
235.348
|
|
2019-20
|
|
248.537
|
|
2020-21

|
|
156.496
کوئلے کی درآمد کے متبادل کے لئے وزارت کوئلہ میں ایک بین وزارتی کمیٹی  تشکیل دی گئی ہے۔ وزارت بجلی  ، وزارت ریلوے ، وزارت جہازرانی ، وزارت تجارت ، وزارت اسٹیل ، چھوٹی، وزارت برائے بہت چھوٹی اور درمیانہ صنعتوں ، محکمہ برائے صنعت و اندرونی تجارت  کے نمائندے مرکزی بجلی اتھارٹی  ، کوئلہ اور بندرگاہوں کی کمپنیاں اس آئی ایم سی کے ممبر ہیں۔ یہ کمیٹی انتظامی وزارتوں کے ساتھ ایک بڑے فورم پر تبادلہ خیال کا ایک پلیٹ فارم مہیا کرتی ہے تاکہ کوئلے کی درآمدات کے خاتمے کے لئے اپنے اپنے شعبے کے کوئلے صارفین کی حوصلہ افزائی کے لئے ان کی رہنمائی کرسکیں۔ اب تک بین وزارتی کمیٹی کی نو میٹنگیں ہوچکی ہیں۔ آئی ایم سی نے وزارت کوئلہ کے ذریعہ امپورٹ ڈیٹا سسٹم تیار کرنے کی بھی ہدایت کی ہے تاکہ کوئلے کی وزارت کو درآمدات پر نظر رکھنے کا اہل بنایا جائے ۔ کول انڈیا لمیٹڈ  نے کوئلہ کی درآمد کے متبادل کے لئے کوئلہ صارفین کی درخواستوں کو رجسٹر کرنے کا ایک آن لائن پورٹل بھی شروع کیا ہے۔
یہ اطلاع کوئلہ کے مرکزی وزیر جناب پرہلاد جوشی نے آج راجیہ سبھا میں ایک سوال کے تحریری جواب میں دی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-3328
(Visitor Counter : 96
وزارات ثقافت
مرشد آباد میں تیسرے راشٹریہ سنسکرتی مہاتسو کا بڑے جوش وخروش کے ساتھ آغاز ہوا
نئی دہلی28،فروری2021
مغربی بنگال میں تیسرا اور حتمی راشٹریہ سنسکرتی مہاتسو 2021 مرشد آباد میں 27 فروری سے شروع ہوگیا۔ اس کا اہتمام بھارت سرکار کی ثقافت کی وزارت کی طرف سے کیاگیا ہے۔ اس مہاتسو 2021 کا آغاز باقاعدہ طور پر شمع روشن کرکے ہوا۔ مہاتسو کے افتتاح کے دوران ثقافت کی وزارت کے تمام زون کلچر کے سینٹروں کے ڈائریکٹر صاحبان موجود تھے۔ مرشد آباد میں یہ مہاتسو 2021 27 اور 28 فروری 2021 یعنی دو دن تک چلے گا۔
مہاتسو مقامی فنکاروں کے ذریعہ پیش کئے گئے رنگارنگ تقاریب کے ساتھ شروع ہوا تھا، جن میں باؤل گان، الکوپ گان، لیٹوگان، جھوموریا اور رانپافولک ڈانس شامل ہیں۔ اس فیسٹول میں تمام مہمان موجود تھے اور عام لوگ بھی موجود تھے، جن کے سامنے مقامی فنکاروں نے اپنی مثالی کارکردگی پیش کی۔
مشہور فولک بینڈ سروجیت او-بوندھورا نے دل کو چھولینے والی کارکردگی پیش کی۔ ویولن برادران کے بینڈ نے اپنی سحر انگیز دھنوں سے لوگوں کو رقص کرنے پر مجبور کردیا۔ ممتا شنکر کا بیلٹ ڈانس اس پروگرام کی اصل توجہ کا مرکز تھا۔
فنکاروں کی شاندار کارکردگی کے علاوہ دستکاری، مصوری، ایمبروایڈری اور جوٹ کی دستکاری کے 70 اسٹال بھی لگائے گئے جو لوگوں کی توجہ کا مرکز بنے۔
ثقافت کی وزارت کا اہم فیسٹول راشٹریہ سنسکرتی مہاتسو 7 زونل کلچر سینٹروں کی سرگرم شرکت کے ساتھ 2015 سے منعقد ہورہا ہے اور آڈیٹوریا اور گیلریز تک محدود رہنے کے بجائے عوام تک ہندوستان کا یہ کلچر تیزی سے پہنچ رہا ہے اور یہ زونل کلچر سینٹرس ہندوستان کی درخشاں ثقافت کو گیلریز تک محدود رکھنے کے بجائے عوام تک لے جانے میں نمایاں رول ادا کررہے ہیں۔ یہ الگ الگ ریاستوں میں دیگر ریاستوں کے فولک قبائلی آرٹ، ڈانس، موسیقی، کھانے پینے اور کلچر کو نمایاں کرنے میں مددگار رہا ہے اور یہ ایک بھارت شریشٹھ بھارت کے مقصد کو پورا کرتا ہے اور ساتھ ہی ساتھ فن کو ایک مؤثر پلیٹ فارم فراہم کررہا ہے اور فنکاروں کو روزی روٹی میں زبردست معاون ثابت ہورہا ہے۔ اس سے پہلے راشٹریہ سنسکرتک مہاتسو دلی، وارانسی، بنگلورو، توانگ، گجرات، کرناٹک، ٹہری اور مدھیہ پردیش جیسے شہروں اور مختلف ریاستوں میں نومبر 2015 سے آج کی تاریخ تک منعقد ہوتا رہا ہے۔
...............................................................
ش ح، ح ا، ع ر
U-2018
(Visitor Counter : 101
وزارت دفاع
کووڈ -19 کے خلاف نبردآزمائی میں بھارتی فضائیہ کا تعاون
نئی دہلی ،27؍اپریل2020: بھارتی فضائیہ جاری نوول کورونا وائرس وبائی مرض کے دوران حکومت ہند کی ابھرتی ہوئی ضروریات کی تکمیل کے لئے کی جارہی کوششوں میں اپنا تعاون دینے کے لئے آگے آئی ہے۔ بھارتی فضائیہ ملک کے اندر طبی عملے سمیت ضروری ادویہ کی سپلائی اور راشن وغیرہ کی بہم رسانی میں مصروف ہے، تاکہ ریاستی حکومتوں اور معاون ایجنسیوں کو اس چھوت سے مؤثر طور پر نمٹنے میں مدد دے سکے۔
25 اپریل 2020 کو بھارتی فضائیہ نے میزورم میں لینگ پوئی ہوائی اڈے پر لینڈ کیا اور اس نقل و حمل طیارے میں کووڈ-19 سے نمٹنے کےلئے 22ٹن طبی سازو سامان یہاں پہنچایا۔ یہ سپلائی حکومت میزورم اور میگھالیہ کے لئے تھی۔ تاحال بھارتی فضائیہ نے مجموعی طورپر 600 ٹن طبی سازو سامان اور امدادی اشیاء پہنچائی ہیں۔
مسلح دستوں کی طبی خدمات کی 15 رکنی ٹیم 11اپریل 2020 کو کوویت بھیجی گئی ہے۔ یہ ٹیم حکومت ہند کو مملکت کوویت کی جانب سے موصول ہونے والی درخواست کے تحت ارسال کی گئی ہے۔اپنا کام مکمل کرنے کے بعد اس ٹیم کو بھارتی فضائیہ کا سی- 130 طیارہ 25 اپریل 2020 کو کوویت سے واپس لایا ہے۔ واپسی کے سفر کے دوران کینسر سے جوجھ رہی ایک چھ سالہ بچی کو جسے فوری طورپر ہنگامی حالات میں کی جانے والی سرجری درکار تھی، اسے بھی اس کے والد کے ساتھ یہاں لایاگیا ہے۔
آئی اے ایف یعنی بھارتی فضائیہ اپنی کمربستگی کے لئے جانی جاتی ہے اور حکومت ہند کی جانب سے سماجی فاصلہ برقرار رکھنے کے اقدامات اور رہنما خطوط پر کلی طور سے عمل کرتے ہوئے ،تاکہ بھارتی فضائیہ کے کام کاج کے مقام پر نوول کورونا وائرس نہ پھیلے، فضائیہ اپنے کام میں مصروف ہے۔ ایک طرف ملک چھوت سے پھیلنے والے اس مرض پر قابو حاصل کرنے اور اسے شکست دینے کے لئے بڑے بڑے اقدامات کررہا ہے، وہیں بھارتی فضائیہ نے پیشہ ورانہ انداز میں تمام تر ابھرتی ہوئی ضروریات کی تکمیل کے لئے اپنی عہد بندگی دوہرائی ہے۔
وزارت خزانہ
محکمہ انکم ٹیکس نے حیدرآباد میں چھاپے مارے
محکمہ انکم ٹیکس نے 28.01.2021 کو ایلورو میں واقع ایک گروپ پر آندھرا پردیش اور تلنگانہ کے 21 مختلف مقامات پر چھاپے مارے اور ضبطیاں کیں۔یہ گروپس فلم فنانسنگ ، ایکوا کلچر ، رئیل اسٹیٹ ، فلموں کی تقسیم اور نقد قرضے دیتے ہیں۔
سرچ آپریشن کے دوران ، ہاتھ سے لکھی ہوئی کتابیں ، معاہدے اور غیر مجلد اوراق ضبط کئے گئے، جن میں نامعلوم نقد لین دین کا حساب کتاب درج تھا۔ یہ گروپ نقد میں بہت بڑی رقم قرض دیتا ہے اور اسی کے لئے نقد سود وصول کرتا ہے اور معاملات مخفی رکھے جاتے ہیں۔ یہ بھی مشاہدہ کیا گیا ہے کہ 13 کروڑ روپئے کے کچھ اندراجات کو حذف کردیا گیا تھا ، لیکن رقم بازیافت کی گئی تھی۔ فلموں کی تقسیم اور تھیٹروں کی آمدنی سے ہونے والی آمدنی کو چھپانے کی بڑی کوشش بھی سامنے آئی ہے۔ یہ گروپ پلاٹوں کی فروخت میں رجسٹریشن کی قدر سے زیادہ رقم بھی وصول کرتا پایا گیا ہے۔
اب تک17.68 کروڑ کے اثاثے ضبط کئے گئے ہیں، جن میں 14.26 کروڑ روپے نقد، سونے کے زیورات، سونے اور چاندی بھی شامل ہیں، جن کی لاگت 3.42 کروڑ بتائی گئی ہے۔
اس چھاپے ماری کی خاص بات یہ ہے کہ ایلورو اور راجامہندرورام جیسے مفصل اسٹیشنوں میں اتنی بڑی رقم اور سونے کی ضبطی عمل میں آئی ہے۔مجموعی طو رپر ، اس چھاپے ماری کے نتیجے میں مال سال 17-2016 سے مالی سال 20-2019 کے درمیان 161 کروڑ روپے کے خفیہ مالی لین دین سے متعلق غیر قانونی دستاویزات سامنے آئی ہیں۔ یہ رقم لین دین کرنے والی دونوں ہی متعلقہ پارٹیوں کے لئے ٹیکس کے دائرے میں آتی ہے۔
مزید چھان بین کا سلسلہ جاری ہے۔
وزیراعظم کا دفتر
وزیراعظم نے شری نندا موری تارک رتن کے بے وقت رحلت پر تعزیت کا اظہار کیا ہے
وزیراعظم جناب نریندر مودی نے،تیلگو اداکار اور سیاستداں آنجہانی ننداموری تارک رتن کے بے وقت سانحۂ ارتحال پر گہرے رنج و غم کا اظہار کیا ہے۔
وزیراعظم نے اپنے ٹوئیٹ میں کہا؛
‘‘آنجہانی ننداموری تارک رتن گرو کی بے وقت رحلت سے غمزدہ ہوں۔ انھوں نےفلموں اور انٹرٹنمنٹ کی دنیا میں اپنی شناخت قائم کی۔ غم کی اس گھڑی میں ان کے پسماندگان اور مداحوں کے ساتھ میری دلی تعزیت۔ اوم شانتی: PM @narendramodi ’’
وزارتِ تعلیم
ہمیں 2047 کے چیلنجوں سے نمٹنے کے لیے بچوں کو اختراع کے لئے تیار کرنے کی ضرورت ہے :انیتا کروال
بچے جب تعلیمی درجات عبور کریں تو ہمیں ان کے تجسس کو زندہ اور متحرک رکھنا چاہیے:پروفیسر انیل ڈی سہسرابدھے
وزارت تعلیم کے انوویشن سیل ، آل انڈیا کونسل فار ٹیکنیکل ایجوکیشن  اور سینٹرل بورڈ آف سیکنڈری ایجوکیشن  نے جمعرات کو مشترکہ طور پر اسکول انوویشن کونسل  کا آغاز کیا اور بھارت بھر میں 12800 سے زیادہ اسکولی اساتذہ کو انوویشن ایمبیسیڈر کے طور پر تسلیم کیا۔ ایس آئی سی بھارت کے اعلیٰ تعلیمی اداروں کی جانب سے ہمارے اسکولوں میں اختراع اور کاروباری ایکو سسٹم تیار کرنے کے لیے ایک پہل ہے۔
اسکولوں میں ایس آئی سی کا قیام قومی تعلیمی پالیسی  2020 کے وژن کے مطابق ہے جس کا مقصد اسکولی تعلیم کی سطح پر پائیدار انداز میں آئیڈییشن، آؤٹ آف باکس سوچ، اختراعات اور انٹرپرینیورشپ کو فروغ دینا ہے۔
اسکولی تعلیم اور خواندگی کے محکمے کی سکریٹری محترمہ انیتا کروال نے کہا کہ ہم جس آبادیاتی فائدے کی بات کرتے ہیں وہ 2047 تک دستیاب ہے۔ ہم نہیں جانتے کہ مستقبل میں کیا چیلنجز ہوں گے اور اس لیے یہ ضروری ہے کہ ہر بچے میں تخلیقی صلاحیت اور وہ اختراع کرسکتا ہو۔ ہمیں درسی کتابوں سے آگے جانا ہو گا، جو کہ اختراعی صلاحیتوں کو پروان چڑھانے کا ایک ذریعہ ہیں۔
تمام اعلیٰ تعلیمی اداروں کے ’تروینی سنگم‘ پر اپنی خوشی کا اظہار کرتے ہوئے اے آئی سی ٹی ای کے چیئرمین پروفیسر انل ڈی سہسرابدھے نے کہا کہ یہ پہل آئیڈییشن، اختراع، کاروباری صلاحیت، تخلیقی سوچ، ڈیزائن کی صلاحیت، پروٹو ٹائپنگ، آؤٹ آف باکس تھنکنگ اور اسکولی بچوں سے ہی آئی پی کمرشلائزیشن کے کلچر کو فروغ دے گی۔ انہوں نے مزید کہا کہ ہمیں کلاس رومز میں اختراع کی حوصلہ افزائی کرنی چاہیے اور امتحانات کا انعقاد اس طرح کرنا چاہیے جو رٹ کر یاد کرنے کی بنیاد پر نہ ہو۔
سی بی ایس ای کی چیئر پرسن ندھی چھبر نے کہا کہ ایس آئی سی اسکولوں، اکیڈمیاں، صنعت، ایچ ای آئی، ماہرین، اختراع کاروں اور کاروباریوں کو ایک مقام پر لانے کے لیے ایک منفرد کنیکٹر ہے۔ تقریب کے آغاز کے دوران 12800 سے زیادہ اساتذہ کو اعلیٰ مینٹرنگ صلاحیتوں والے انوویشن ایمبیسڈر کے طور پر اعزاز بھی بخشا گیا۔
ایم آئی سی کے چیف انوویشن آفیسر ڈاکٹر ابھے جیرے نے کہا کہ جب ہم اسکولوں میں انوویشن ایکو سسٹم کے قریب پہنچ رہے ہیں، تو ہم نے متوازی طور پر چار ستونوں پر کام کرنے کا فیصلہ کیا ہے: خیالات اور تخلیقی صلاحیت کو ظاہر کرنے، پالیسی مداخلت، اختراعی کورسز مثلاً ڈیزائن تھنکنگ نصاب، اور آخر میں اختراعی ایمبیسڈر اور تربیتی پروگراموں اور اسکول انوویشن کونسلوں کےذریعہ طلبا اور اساتذہ کی ہینڈ ہولڈنگ اور تربیت کے لئے زیادہ سے زیادہ قومی پلیٹ فارم تیار کرنا۔
ایم آئی سی کے اسسٹنٹ انوویشن ڈائریکٹر ڈاکٹر ایلنگووان کریپن نے کہا کہ ایس آئی سی کا رول اساتذہ اور طلباء کے درمیان آئی آئی ای ، ڈیزائن تھنکنگ، اسٹارٹ اپ فائننس، ایچ آر اور آئی پی آر کے بارے میں ذہنیت کی تبدیلی لانے، بیداری پھیلانےاور تربیت دینے کا ہے۔
سی بی ایس ای کے ڈائرکٹر  ڈاکٹر بسواجیت ساہانے خطبہ استقبالیہ خطبہ دیا جبکہ شکریہ کی تحریک ایم آئی سی کے ڈائریکٹر ڈاکٹر موہت گمبھیر نے پیش کی۔
۔۔۔۔۔۔۔۔۔۔۔
ش ح۔ا گ ۔ن ا۔
U- 7187
(Visitor Counter : 76
مالیاتی کمیشن
مالی کمیشن نے وزارت بجلی کے ساتھ میٹنگ کی
نئی دہلی،15 ؍فروری،15 ویں مالی کمیشن نے آج نئی دہلی میں وزارت بجلی کے ساتھ میٹنگ کی۔ میٹنگ کی صدارت وزیر توانائی جناب آر کے سنگھ اور مالی کمیشن کے چیئرمین جناب این کے سنگھ نے مشترکہ طور پر کی۔ میٹنگ میں مالی کمیشن کے اراکین اور اعلیٰ حکام اور وزارت بجلی اور اس کے سرکاری شعبے کے ادارے ؍ تنظیموں کے افسران نے بھی شرکت کی۔
میٹنگ میں ریاست کے مالیات پر بجلی شعبے کے سدھاروں کے اثرات پر تبادلہ خیال کیا گیا کیونکہ دونوں کے درمیان ایک اہم رشتہ ہے۔
ریاستوں کی مالی صورت حال ، بجلی کے استعمال اور دیگر سرکاری شعبوں کی اکائیوں کو دی گئی گارنٹیوں کے تعلق سے متاثر ہوئی ہیں، جس میں ٹرانسپورٹ بھی شامل ہے۔ متعدد ریاستوں میں بجلی اکائیوں کو فراہم کی گئی گارنٹیوں کی وجہ سے ادائیگیاں  کافی اہم ہیں۔ بجلی شعبے کی گارنٹی کے لئے 90 فیصد اور ٹرانسپورٹ شعبے کی گارنٹی سمیت دوسری گارنٹی کے لئے 10 فیصد کا بوجھ سونپ کر ، تمام ریاستوں کا توسیعی قرض سال 2011-12 میں مجموعی گھریلو پیداوار کا تقریبا 23.3 فیصد تھا۔ شراکت داروں نے اس معاملے پر تفصیلی تبادلہ خیال کیا۔
بجلی کے شعبے کے معاملے میں، اس سے پہلے کمیشنوں  نے میٹنگ میں غور وخوض کیا تھا اور ان مسائل کو اکٹھا کیا تھا کہ کچھ ریاستوں نے بڑھتے ہوئے خسارے کے باوجود آٹھ یا نو سال تک ٹیرف میں کوئی اضافہ نہیں کیا تھا اور ٹیرف میں وقت پر اضافے کی غیر موجودگی میں یوٹیلٹی کے آپریشنز پر مخالف اثرات مرتب ہوئے۔ اس کے علاوہ یہ بھی نوٹ کیا گیا کہ کئی ریاستوں میں جہاں ٹیرف میں ترمیم کرکے اضافہ کیا گیا وہاں مالی خسارہ  کم ہوگیا تھا۔ پھر بھی بڑے مالی خسارے کو جاری رکھا گیا کیونکہ صحیح لاگت کو دھیان میں نہیں رکھا گیا تھا۔
عام طور پر ریگولیٹری اداروں میں کافی صلاحیتوں کی کمی تھی اور بجلی ایکٹ 2003 کی ضرورتوں کے مطابق کثیر برس ٹیرف نفاذ سمیت ٹیرف میں تیزی لانے کی درخواست کی گئی۔ وزارت نے اس سلسلے میں بھی سدھار لانے کے اقدام پر تبادلہ خیال کیا۔
میٹنگ میں اودے یوجنا کی تازھ ترین صورت حال پر بھی گفتگو کی گئی۔ وزارت نے ریاستوں میں بجلی کی یوٹیلٹی اور ٹیرف میں سدھار لانے کے لئے متعدد دیگر تجاویز پر تبادلہ خیال کیا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-1030
(Visitor Counter : 45
وزارت دفاع
دفاع کے وزیر مملکت نے این سی سی کے یوم جمہوریہ کیمپ 2023 کا دورہ کیا؛
جناب اجے بھٹ کا کہنا ہے کہ این سی سی کثرت میں وحدت کی ایک درخشاں مثال ہے
دفاع کے وزیر مملکت جناب اجے بھٹ نے کہا ہے کہ این سی سی ’’کثرت میں وحدت‘‘ کی ایک درخشاں مثال ہے، اور اپنے قیام سے لے کر اس نے نوجوانوں میں نظم و ضبط سے متعلق اقدار ، کردار، پرخطر کاموں کو انجام دینے کا جذبہ اور بے لوث خدمت کے نظریات جاگزیں کرکے ملک کے نوجوانوں کی تربیت میں ایک اہم کردار ادا کیا ہے۔دفاع کے وزیر مملکت 19 جنوری 2023 کو نئی دہلی میں واقع دہلی کینٹ میں یوم جمہوریہ کیمپ 2023 کے این سی سی کیڈٹوں سے خطاب کررہے تھے۔
جناب اجے بھٹ نے یہ بات اجاگر کی کہ این سی سی ملک کے نوجوانوں کے لیے ’’اتحاد اور نظم و ضبط‘‘ کی مظہر ہے، اور یہ حب وطن اور جمہوریت کی اقدار ،جو کہ بھارتی آئین میں بھی درج ہیں ، کو مضبوط بنا رہی ہے۔
دفاع کے وزیر مملکت نے زور دیتے ہوئے کہا کہ شیڈیول کے مطابق این سی سی کی توسیع کے عمل میں پیش رفت جاری ہے۔ ’’اپنے توسیعی منصوبوں کے ذریعہ، این سی سی کا مقصد ساحلی علاقوں، سرحدی علاقوں بائیں بازو کی انتہاپسندی سے متاثر علاقوں میں اپنے احاطہ میں اضافہ کرنا ہے اور ساتھ ہی ان دور دراز کے علاقوں کے نوجوانوں کے تغیر پر بھی خصوصی توجہ دینی ہے۔‘‘
انہوں نے اس اعتماد کا اظہار کیا کہ خصوصی کوششوں کے توسط سے ایسے علاقوں میں زیادہ سے زیادہ نئی افادیت تلاش کرکے دیہی اور نیم شہری علاقوں میں این سی سی کی رسائی میں اضافہ کیا جائے گا۔انہوں نےمزید کہا کہ، ’’یہ یقینی طور پر ان علاقوں میں نوجوانوں کو توانائی سے معمور کرے گی اور انہیں تعمیر قوم کے لیے اپنا تعاون دینے کا موقع فراہم کرے گی۔‘‘
جناب اجھے بھٹ نے قومی یوتھ فیسٹیول، نشیلی ادویہ کے غلط استعمال اور غیر قانونی تجارت کے خلاف عالمی دن اور نشہ مکتی ابھیان جیسی قومی ترقی اور سماجی خدمات سے متعلق اسکیموں میں این سی سی کیڈٹوں کے کردار کی ستائش کی۔
دفاع کے وزیر مملکت نے کہا، ’’مختلف ریاستوں میں شہری انتظامیہ کو تعاون فراہم کرنے سمیت این سی سی کی تباہ کاری سے راحت بہم رسانی کی کوششوں اور سووَچھتا ابھیان اور پنیت ساگر ابھیان میں ان کی غیر معمولی خدمات کی تعریف ہوئی ہے۔ 15 اگست 2022 کو محترم وزیر اعظم کی ہر گھر ترنگا اپیل کو پورا کرنے میں این سی سی کی کوششوں نے اسے حقیقت میں حب الوطنی کے جذبے سے معمور ایک شاندار تیوہار میں تبدیل کر دیا۔ مجھے یقین ہے کہ آپ میں موجود ٹیم ورک سے متعلق اخلاقیات اور اقدار کی تعلیم آپ کو مستقبل میں بھی قومی مقاصد کے لیے مثبت کردار ادا کرنے کے قابل بنائے گی۔‘‘
اس سے قبل، بری، بحری اور فضائیہ تینوں افواج کی ایک ٹکڑی نے دفاع کے وزیر مملکت کی آمد پر ایک شاندار ’’گارڈ آف آنر‘‘ پیش کیا۔ اس کے بعد این سی سی کیڈٹوں نے بینڈ کی خوبصورت پیشکش کی۔ جناب اجے بھٹ نے مختلف سماجی بیداری موضوعات اور ثقافتی سرگرمیوں کی نمائش کرنے والے این سی سی کیڈٹوں کے ذریعہ تیار کیے گئے ’فلیگ ایریا‘ کا بھی دورہ کیا۔ بعد ازاں کیڈٹوں نے انہیں اپنی متعلقہ اسٹیٹ ڈائرکٹوریٹ کے بارے میں تفصیلی معلومات فراہم کی۔
دفاع کے وزیر مملکت نے ’ہال آف فیم‘ کا بھی دورہ کیا، جو این سی سی کا ایک قابل فخر اثاثہ ہے، جس میں سابق طلبا کی تصاویر، ماڈل، باعث ترغیب چیزیں اور این سی سی کے تینوں شعبوں کی دیگر قابل دید چیزوں کے ذخیرے کی نمائش کی گئی ہے۔
جناب اجے بھٹ نے دیگر معزز مہمانوں کے ساتھ این سی سی آڈی ٹوریم میں کیڈٹوں کے ذریعہ پیش کیا گیا ’ثقافتی پروگرام‘ بھی ملاحظہ کیا۔
وزارتِ تعلیم
تعلیم کے مرکزی وزیر نے حیدرآباد کے تیہان آئی آئی ٹی کا ورچوئل طریقے سے سنگ بنیاد رکھا – جو سمت تلاش کرنے کے خود کار نظام کے لیے بھارت کی پہلی تجربہ گاہ ہے
نئی دہلی،29دسمبر ،2020 /تعلیم کے مرکزی وزیر جناب رمیش پوکھریال نشنک نے تہان آئی آئی ٹی حیدرآباد کا ورچوئل طریقے سے سنگ بنیاد رکھا، جو سمت تلاش کرنے کے خود کار نظم کے لیے بھارت کی پہلی تجربہ گاہ ہے۔ یہ تقریب تعلیم کے وزیر مملکت جناب سنجے دھوترے ، آئی آئی ٹی حیدرآباد کے بورڈ آف گورنرس کے چیئر پرسن ڈاکٹر بی وی آر موہن ریڈی ، آئی آئی ٹی حیدرآباد کے ڈائریکٹر پروفیسر بی ایس مورتی اور حکومت ہند کی وزارت کے سائنس و ٹکنالوجی کے محکمے نیز آئی آئی ٹی حیدرآباد کے سینئر حکام کی موجودگی میں منعقد کی گئیں۔
حکومت ہند کے سائنس و ٹکنالوجی کے محکمے نے آئی آئی ٹی حیدرآباد کےلیے 135 کروڑ روپے کی منظوری دی تھی۔ یہ منظوری سمت تلاش کرنے والے خود کار اور اعداد و شمار اکٹھا کرنے والے نظام سے متعلق ٹکنالوجی کی اختراع کا ایک مرکز قائم کرنے کےلیے بین موضوعاتی سائبر فیزیکل سسٹم  سےمتعلق قومی مشن کے تحت دی گئی ہے۔ آئی آئی ٹی حیدرآباد نے بغیر انسان والی ہوائی گاڑیوں اور دور سے کنٹرول کی جانے والی گاڑیوں کے لیے سمت تلاش کرنے کے خودکار نظام سے متعلق ٹکنالوجی کے اختراع کا مرکز ، تہان فاؤنڈیشن کے طور پر جانا جاتا ہے۔ جسے اس ادارے نے جون 2020 میں سیکشن 8 کمپنی کے طور پر شامل کیا تھا۔
جناب پوکھریال نے ٹکنالوجی کی اس پیش رفت پر خوشی کا اظہار کرتے ہوئے کہا کہ آئی آئی ٹی حیدرآباد میں قائم فاؤنڈیشن ایک کثیر محکمہ پہل ہے جس میں سائنس ، میکینیکل اور خلاء ، سول ، ریاضیات اور ڈیزائن شامل ہے۔ یہ سہولیات ساکھ والے اداروں اور صنعت کی مدد اور اشتراک سے آئی آئی ٹی حیدرآباد میں مہیا کرائی گئی ہے۔ انہوں نے کہا کہ یہ آتم نربھر بھارت ، اسکل انڈیا، اور ڈیجیٹل بھارت کی طرف ایک بڑا قدم ہے۔
تعلیم کے وزیر مملکت جناب سنجے دھوترے نے آئی آئی ٹی حیدرآباد کی ٹیم کی طرف سے کی گئی قابل تحسین پہل کی تعریف کی۔ آئی آئی ٹی حیدرآباد کے بورڈ آف گورنرز کے چیئرمین ڈاکٹ بی وی آر موہن ریڈی نے اس بڑے پروجیکٹ پر آئی آئی ٹی حیدرآباد کے اساتذہ کی محنت کو سراہا۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –8509
(Visitor Counter : 107